Fl-10:30 ta' dalgħodu l-Pulizija se tindirizza konferenza tal-aħbarijiet mill-kwartieri ġenerali tal-pulizija fil-Floriana, b'rabta mal-omiċidju li seħħ tard l-Erbgħa filgħaxija. Fi sparatura raġel ta' 27 sena tilef ħajtu u żagħżugħ ta' 17-il sena ndarab u ttieħed l-isptar Mater Dei għal aktar kura. Il-pulizija qalet li ġiet mitluba tassisti għall-ħabta tal-11:30 ta' bil-lejl fi Triq il-Konvoj ta' Santa Marija fl-Imqabba. ONE News se jkun qed jagħti dettalji u jxandar b'mod dirett din il-konferenza tal-aħbarijiet mid-depot. AĠĠORNAT: Raġel mejjet u ieħor l-isptar wara sparaturi… il-pulizija tarresta żewġ persuni wara sagħtejn mill-każ